CELEX: 62015TA0207
Language: bg
Date: 2016-09-14 00:00:00
Title: Дело T-207/15: Решение на Общия съд от 14 септември 2016 г. — National Iranian Tanker Company/Съвет (Обща външна политика и политика на сигурност — Ограничителни мерки срещу Иран с цел предотвратяване на разпространението на ядрено оръжие — Замразяване на средства — Сила на пресъдено нещо — Право на ефективни правни средства за защита — Грешка в преценката — Право на защита — Право на собственост — Пропорционалност)

24.10.2016   
            
            
               BG
            
            
               Официален вестник на Европейския съюз
            
            
               C 392/35
            
         Решение на Общия съд от 14 септември 2016 г. — National Iranian Tanker Company/Съвет
   (Дело T-207/15) (1)
   
   ((Обща външна политика и политика на сигурност - Ограничителни мерки срещу Иран с цел предотвратяване на разпространението на ядрено оръжие - Замразяване на средства - Сила на пресъдено нещо - Право на ефективни правни средства за защита - Грешка в преценката - Право на защита - Право на собственост - Пропорционалност))
   (2016/C 392/44)
   Език на производството: английски
   
      Страни
   
   
      Жалбоподател: National Iranian Tanker Company (Техеран, Иран) (представители: T. de la Mare, QC, M. Lester и J. Pobjoy, barristers, R. Chandrasekera, S. Ashley и C. Murphy, solicitors)
   
      Ответник: Съвет на Европейския съюз (представители: първоначално N. Rouam и M. Bishop, впоследствие M. Bishop и A. Vitro)
   
      Предмет
   
   Главно искане, основано на член 263 ДФЕС, за отмяна на Решение (ОВППС) 2015/236 на Съвета от 12 февруари 2015 година за изменение на Решение 2010/413/ОВППС относно ограничителни мерки срещу Иран (ОВ L 39, 2015 г., стр. 18) и на Регламент за изпълнение (ЕС) 2015/230 на Съвета от 12 февруари 2015 година за прилагане на Регламент (ЕС) № 267/2012 относно ограничителни мерки срещу Иран (ОВ L 39, 2015 г., стр. 3), в частта, в която тези актове се отнасят до жалбоподателя, и при условията на евентуалност, искане, основано на член 277 ДФЕС, за обявяване на неприложимостта на член 20, параграф 1, буква в) от Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС (OВ L 195, 2010 г., стр. 39) и на член 23, параграф 2, буква г) от Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010 (OВ L 88, 2012 г., стр. 1), в частта, в която тези разпоредби се прилагат към жалбоподателя.
   
      Диспозитив
   
   
               1)
            
            
               Отхвърля жалбата.
            
         
               2)
            
            
               National Iranian Tanker Company и Съветът на Европейския съюз понасят направените от тях съдебни разноски.
            
         
      (1)  ОВ C 245, 27.7.2015 г.